Nordjyllands Politi oplyser, at man onsdag eftermiddag har fået en henvendelse fra en medarbejder ved oliekajen om, at vedkommende har fundet et lig i vandet. Det ved Rørdalsvej 31 i Aalborg. Beredskabet bjærgede umiddelbart derefter en død person, som efter de foreløbige formodninger er en kvinde, der har ligget i vandet i omkring tre uger. - Vi ved faktisk ikke meget på nuværende tidspunkt, men det er klart, at vi kigger på hvilke personer, der er savnet, siger Bruno Brix, vagtchef hos Nordjyllands Politi. En obduktion skal nu fastslå hvem, der er tale om, ligesom politiet også forventes at komme dødsårsagen nærmere.

Opsummering:
Lig fundet ved oliehavnen i Aalborg. Der er formentlig tale om en kvinde.